62019TJ0032_INF
Hotărârea Tribunalului (Camera a șaptea) din 14 iulie 2021 –Harrington Padrón/Consiliul
(Cauza T‑32/19)
„Politica externă și de securitate comună - Măsuri restrictive adoptate având în vedere situația din Venezuela - Înghețarea fondurilor - Liste ale persoanelor, entităților și organismelor cărora li se aplică înghețarea fondurilor și a resurselor economice - Menținerea numelui reclamantului pe liste - Eroare de apreciere”
1.
Acțiune în anulare - Persoane fizice sau juridice - Acte care le privesc direct și individual - Măsuri restrictive adoptate având în vedere situația din Venezuela - Regulament care efectuează o reexaminare a listei persoanelor, grupurilor sau entităților vizate fără a abroga regulamentul anterior - Acțiune formulată de o persoană nemenționată în acest regulament - Admisibilitate
(art. 263 TFUE; Decizia 2018/1656 a Consiliului; Regulamentele 2017/2063 și 2018/1653 ale Consiliului)
(a se vedea punctele 35-37)
2.
Uniunea Europeană - Controlul jurisdicțional al legalității actelor instituțiilor - Măsuri restrictive adoptate având în vedere situația din Venezuela - Întinderea controlului - Proba temeiniciei măsurii - Obligația autorității competente a Uniunii de a stabili, în caz de contestare, temeinicia motivelor reținute împotriva persoanelor sau entităților vizate
[Carta drepturilor fundamentale a Uniunii Europene, art. 47; Decizia (PESC) 2017/2074 a Consiliului, astfel cum a fost modificată prin Decizia (PESC) 2018/1656, anexa I; Regulamentul 2017/2063 al Consiliului, anexa IV, și Regulamentul 2018/1653 al Consiliului]
(a se vedea punctele 44-47 și 49)
3.
Politica externă și de securitate comună - Măsuri restrictive adoptate având în vedere situația din Venezuela - Înghețarea fondurilor persoanelor răspunzătoare pentru încălcări grave ale drepturilor omului sau care aduc atingere statului de drept - Criterii - Funcții care conferă o răspundere în atingerile aduse democrației sau respectării statului de drept - Obligația Consiliului de a efectua o apreciere actualizată cu ocazia reexaminării măsurilor restrictive - Proba contrară - Luare de poziție care se disociază de regim - Lipsă - Eroare de apreciere - Inexistență
[Decizia (PESC) 2017/2074 a Consiliului, astfel cum a fost modificată prin Decizia (PESC) 2018/1656, anexa I; Regulamentul 2017/2063 al Consiliului, anexa IV, și Regulamentul 2018/1653 al Consiliului]
(a se vedea punctele 53, 55, 59, 64, 66 și 67)
Obiectul
Cerere întemeiată pe articolul 263 TFUE, având ca obiect anularea Deciziei (PESC) 2018/1656 a Consiliului din 6 noiembrie 2018 de modificare a Deciziei (PESC) 2017/2074 privind măsuri restrictive având în vedere situația din Venezuela (JO 2018, L 276, p. 10) și a Regulamentului de punere în aplicare (UE) 2018/1653 al Consiliului din 6 noiembrie 2018 privind punerea în aplicare a Regulamentului (UE) 2017/2063 privind măsuri restrictive având în vedere situația din Venezuela (JO 2018, L 276, p. 1), în măsura în care aceste acte o privesc pe reclamantă.
Dispozitivul
1)
Respinge acțiunea.
2)
O obligă pe doamna Katherine Nayarith Harrington Padrón la plata cheltuielilor de judecată.